Rempuhan Meron 2021

Pada 30 April 2021 kira-kira jam 00:50 IDT, satu rempuhan orang ramai yang membawa maut berlaku di Meron semasa penziarahan Gunung Meron pada cuti Lag Ba'omer, yang dihadiri kira-kira 100 ribu orang. Empat puluh lima orang terbunuh dalam kejadian tersebut dan lebih daripada seratus orang tercedera, dimana berdozen daripadanya dalam keadaan kritikal. Kejadian tersebut merupakan bencana awam paling dahsyat berlaku dalam sejarah Israel. Reuters menukilkan bahawa media Israel melaporkan bahawa sebagai sebahagian daripada langkah berjaga-jaga terhadap pandemik penyakit koronavirus 2019 (COVID-19), kawasan unggun api telah dipisahkan dan ia mungkin menyebabkan tempat itu sesak.

Rempuhan tersebut berlaku apabila para penziarah berpusu-pusu di satu bahagian kawasan lereng gunung, menuruni lorong masuk dengan lantai logam landai yang basah dengan tumpahan air. Para saksi mengatakan bahawa orang tersandung dan tergelincir berhampiran puncak tangga. Mereka yang berada di belakang, tidak mengetahui insiden itu terus melanggar orang yang berada di bawah.

Akibat
Kejadian rempuhan itu masih dalam siasatan. Polis Israel mengatakan rempuhan tersebut tidak dapat dielakkan dan lokasi itu diperiksa untuk sebarang kecacatan struktur. Walau bagaimanapun, keadaan mangsa yang tergelincir daripada tangga merupakan diluar kawalan polis. Ketua Polis Utara Shimon Lavi berkata beliau bertanggungjawab sepenuhnya terhadap insiden itu. Pihak polis mengeluarkan kenyataan bahawa lorong itu dikawal oleh pihak berkuasa dan mereka memahami bahawa peristiwa itu akan menjadi besar.

Rujukan

2021 di Israel
Bencana di Israel